[{"text_idx": "#000002", "text": "Mae\u2019r Comisiynydd wedi cyhoeddi diweddariad ar y gwaith mae\u2019n ei wneud i helpu i sicrhau bod pobl hy\u0302n yng Nghymru yn cael y cymorth ariannol y mae ganddyn nhw hawl iddo, gan ddefnyddio canfyddiadau ei Huwchgynhadledd Credyd Pensiwn i ddylanwadu ar bolisi ac ymarfer, a chefnogi galwadau am weithredu pellach."}, {"text_idx": "#000003", "text": "Er bod Credyd Pensiwn yn darparu cymorth hanfodol i bobl hy\u0302n ar incwm isel \u2013 \u2018cynyddu\u2019 incwm wythnosol person sengl i \u00a3201.05 (\u00a3386.85 i gyplau) a datgloi hawliau eraill fel gostyngiadau i\u2019r dreth gyngor, a gofal deintyddol / llygaid am ddim \u2013 amcangyfrifir nad yw tua 80,000 o aelwydydd cymwys yng Nghymru yn cael y Credyd Pensiwn y mae ganddyn nhw hawl iddo. Mae hyn yn golygu bod dros \u00a3200 miliwn o Gredyd Pensiwn yn cael ei adael heb ei hawlio yn Nhrysorlys y DU bob blwyddyn, yn hytrach na chyrraedd y rhai sydd ei angen fwyaf."}, {"text_idx": "#000004", "text": "Roedd dros 70 o gynrychiolwyr yn bresennol yng Nghynhadledd y Comisiynydd, ac roedd yn cynnwys cyfraniadau gan ddau unigolyn hy\u0302n a rannodd eu profiadau o hawlio Credyd Pensiwn a\u2019u safbwyntiau ar y ffordd orau o gefnogi pobl hy\u0302n. Roedd y siaradwyr eraill yn cynnwys cynrychiolwyr o\u2019r Adran Gwaith a Phensiynau, Llywodraeth Cymru, Age Cymru a Chyngor RhCT, a siaradodd am y gwahanol ffyrdd yr oedden nhw\u2019n targedu ac yn cefnogi pobl hy\u0302n, yn lleol ac yn genedlaethol."}, {"text_idx": "#000008", "text": "Yn ogystal a\u0302 hyn, bydd y Comisiynydd yn parhau i ymgysylltu a\u0302 phobl hy\u0302n a\u2019u teuluoedd ledled Cymru er mwyn codi ymwybyddiaeth o bwysigrwydd sicrhau bod pobl hy\u0302n yn cael y Credyd Pensiwn mae ganddyn nhw hawl iddo, a\u2019r gwahaniaeth cadarnhaol mae hyn yn gallu ei wneud i fywydau pobl. Bydd hefyd yn cysylltu pobl hy\u0302n a\u0302 gwasanaethau a sefydliadau sy\u2019n eu cefnogi i hawlio."}, {"text_idx": "#000009", "text": "I weld a allech chi fod yn gymwys i gael Credyd Pensiwn, ewch i neu ffoniwch 0800 99 1234."}, {"text_idx": "#000011", "text": "Eithrio digidol yn creu rhwystrau newydd i bobl hy\u0302n"}]